Home / Fitness • Running / Assolir els objectius de manera més ràpida és possible amb un EP
Sigui quin sigui l’esport que practiques, si vols millorar el teu rendiment de manera eficaç, un entrenador Personal és el millor aliat
Si necessites assolir uns objectius, com per exemple posar-te en forma en un determinat temps, superar una lesió o millorar la teva marca en la propera marató, una de les millors opcions és incloure un entrenador personal que t’ajudi a planificar, valorar i supervisar els teus entrenaments. I és que, tot i que la dedicació i la motivació personal són molt importants, l’ajuda i l’assessorament de professionals pot ser la clau de l’èxit.
En aquests casos, un entrenador personal qualificat és imprescindible per assolir millores en el teu organisme de manera eficaç i segura, així com per obtenir resultats a curt termini. La funció principal de l’entrenador és valorar el teu estat actual, programar els entrenaments de manera segura i ajudar-te a assolir els teus objectius.
La majoria de persones tenen com a objectiu crear l’hàbit per realitzar exercici de manera regular, però en moltes ocasions acaben abandonant els entrenaments per falta de motivació. En aquests casos un entrenador personal de Fitness pot elaborar un pla equilibrat adaptat al teu físic i a les teves necessitats, alhora que motiva i garanteix un entrenament sense interrupcions ni lesions.
Una altra de les aplicacions fonamentals que pot aportar un entrenador personal és la recuperació de lesions i la readaptació esportiva a través de la Fisioteràpia. Les lesions de l’aparell locomotor agudes o cròniques necessiten l’ajuda d’aquest professional que planifica una recuperació a mida segons les necessitats del client.
Si en canvi vols augmentar el control del cos a nivell físic i mental, un entrenador personal de Pilates o bé de Ioga pot treure el major rendiment i aconseguir executar els exercicis adequadament. Podràs desenvolupar significativament la teva consciència corporal i millorar el teu nivell per realitzar postures més avançades.
En el cas dels esports, amb l’ajuda d’un entrenador personal pots aprendre Boxa, un dels més complerts que et permet millorar la resistència cardiovascular, la força i la coordinació muscular. Amb un entrenador personal aprens la tècnica i els moviments que requereix aquest esport, per preparar-te com un autèntic boxejador.
Un altre exemple dels esports que estan més de moda actualment és el Pàdel. Indiferentment de si ets un esportista novell o expert, un entrenador personal et permetrà aprendre la tècnica i col·locació correcte o eliminar vicis en el joc, per convertir-te en un jugador sense rival.
Finalment, si prefereixes els esports aquàtics com la natació, un entrenador personal no només t’ensenyarà a nedar, sinó que principalment la seva funció serà corregir i eliminar els vicis adquirits en les diferents modalitats de natació. De la mateixa manera, t’ensenyarà a rendir al màxim dins de l’aigua i programar el teu pla d’entrenament ideal.
Etiquetes: boxa entrenador personal fisioterapia fitness ioga natació padel Pilates